கதைகளை பிரிவினைகளாக மாத்திரம் பார்த்து இவற்றுக்கிடையில்எவ்வித சம்பந்தமோ,சார்போ இருப்பதில்லை என்றும் கதைகள் தனித்தனியானவை,சாஸ்வதமானவை அவற்றை கடக்க முடியாது என்ற நிலையை மாற்றி எழுதும் கதை அப்பாலைகதையாகும்.அதுபோல கதைகள் ஒன்றோடொன்று வேறுபாடனவை மாத்திரமல்ல ஒன்றுக்கொன்று எதிரானவை என்ற நிலைபாட்டை அப்பாலைகதை மாற்றிவிடுகிறது. அறிவியல்கதைக்கு சரித்திர கதை முரண்பட்டது,துப்பறியும் கதைக்கு மாயமந்திர கதை முரண்பட்டது என்ற நிலை அப்பாலைகதையில் கிடையாது.அதுபோல ஒற்றைநிலை கதை அல்லது நிகழ்வு பன்முகநிலைப்பாட்டுடன் ஒரே நிகழ்வு பல விஷயங்களை சொல்லுவதாக நிகழ்வு வேறு,விஷயம் வேறு என்ற வேறுபாடுகளை கடந்து புனைவுக்கும் உண்மைக்குமான வேறுபாட்டை கடக்க எத்தனிக்கிறது.உம்பர்டோ ஈகோவின் நேம் ஆப் த ரோஸ் நாவலை அப்பாலைகதையாக கணக்கிடலாம்.இந்த நாவலில்சரித்திர பிண்ணணியில் துப்பறியும் கதையும் அத்துடன் திகில்கதையும் கலந்த கலவையாக வாசகர்களை கவருவதாக அமைத்திருப்பார்.